مکی ماؤس

مکی ماؤس پہلی بار 18 نومبر 1928ء کو کارٹون فلم ’سٹیم بوٹ وِلی‘ کے ذریعے منظرِ عام پر آیا۔ ڈزنی کمپنی کے مالک والٹ ڈزنی نے مکی ماؤس کے لیے اپنی آواز استعمال کی ۔

 شکل و صورت 
اگرچہ مکی کی تیز چبھتی ہوئی آواز آج بھی وہی ہے، لیکن اس کے کردار میں اس وقت سے آج تک نمایاں تبدیلیاں رونما ہوئی ہیں جب پہلی بار والٹ ڈزنی نے بڑے کانوں اور چھوٹی سی نیکر میں ملبوس گول مٹول مکی کی تصاویر بنائی تھیں۔ اب مکی ماؤس کی جسامت تھوڑی گولائی کی طرف مائل ہے اور اب اس نے سفید دستانے اور سرخ جانگیہ زیبِ تن کیا ہوتا ہے۔

 شناختی نشان 
مکی ماؤس کے کان اس وقت دنیا میں کسی بھی کمپنی کی طرف سے سب سے زیادہ شناخت کیے جانے والے نشانوں میں سے ایک ہے۔ یہ کان دیکھ کر آپ فوراً سمجھ جاتے ہیں کہ ڈزنی سٹوڈیوز کی بات ہو رہی ہے۔

 جانا پہچانا کردار 
امریکہ میں قائم ڈزنی کمپنی نے کئی ملکوں میں تھیم پارک بھی بنا رکھے ہیں اور دنیا کے ایک سو سے زائد ملکوں میں ان کے ٹیلی ویژن چینل کام کر رہے ہیں۔ ان کی وجہ سے مکی ماؤس اور اس کی ساتھی منی ماؤس دنیا بھر جانے پہچانے کردار بن گئے ہیں۔

 حوالہ جات 

زمرہ:1928ء میں متعارف افسانوی کردار
زمرہ:کارٹون
زمرہ:کارٹون کردار
زمرہ:افسانوی چوہے
زمرہ:امریکی ثقافت
زمرہ:بات کرنے والے جانوروں کے بارے میں اینیمیٹڈ فلمیں
زمرہ:متحرک کردار
زمرہ:اینیمیٹڈ فلم سیریز
زمرہ:امریکی افسانوی شخصیات
زمرہ:کامکس کردار
زمرہ:کامک اسٹرپ
زمرہ:والٹ ڈزنی
زمرہ:شوبنکر
زمرہ:ابلاغ عامہ فرنچائزز